Държавен вестник, бр. 39, 2024 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  39
2. В т. 2 след думите „както и“ се добавя 
„лекарските асистенти“.
3. В т. 4 след думата „специалисти“ се 
добавя „на лекарските асистенти“.
4. Създава се т. 5:
„5. „Лекарски асистенти“ са и фелдшерите 
по чл. 6, ал. 2б.“
Преходни и заключителни разпоредби
§ 18. (1) Фелдшерите, които до влизането в 
сила на този закон имат права по § 32, ал. 2 и 
3 от преходните и заключителните разпоредби 
на Закона за изменение и допълнение на Закона 
за висшето образование (ДВ, бр. 41 от 2007 г.), 
се ползват с правата на лекарски асистенти 
с образователно-квалификационна степен 
„бакалавър“ по чл. 42, ал. 1, т. 1, буква „б“
от Закона за висшето образование за упраж­
няване на професията, при условие че са уп­
ражнявали медицинска професия не по-малко 
от две години през последните 30 години.
(2) Фелдшерите, които до влизането в сила 
на този закон имат права по § 3 се ползват 
с правата на лекарски асистенти с образова­
телно-квалификационна степен „бакалавър“ 
по чл. 42, ал. 1, т. 1, буква „б“ от Закона за 
висшето образование за упражняване на 
професията, при условие че са упражнявали 
медицинска професия не по-малко от три 
години през последните 30 години.
(3) Фелдшерите по ал. 1 и 2 се ползват с 
правата по чл. 6, ал. 2б.
§ 19. (1) Регионалните здравни инспекции 
изготвят списъци с трите имена, единния 
граждански номер, адресите по местоживеене 
и месторабота на лекарските асистенти, които 
упражняват професията си на територията 
на съответната област в тримесечен срок от 
влизането в сила на този закон.
(2) В двумесечен срок от изтичането на 
срока по ал. 1 регионалните здравни ин­
спекции свикват първите общи събрания на 
регионалните колегии на съсловната органи­
зация на лекарските асистенти по списъците 
по ал. 1 за избор на органи на колегиите и 
на делегати за първия конгрес на съсловната 
организация. Първите общи събрания на ре­
гионалните колегии се председателстват без 
право на глас от директорите на съответните 
регионални здравни инспекции.
(3) В едномесечен срок от провеждане на 
изборите по ал. 2 лекарските асистенти, които 
упражняват професията си, подават заявле­
ния за вписване в регистъра на съответната 
регионална колегия.
(4) В едномесечен срок от изтичането на 
срока по ал. 3 министърът на здравеопазва­
нето свиква първия конгрес на съсловната 
организация на лекарските асистенти за избор 
на органи на Българския съюз на лекарските 
асистенти и фелдшерите. Първият конгрес на 
Българския съюз на лекарските асистенти и 
фелдшерите се председателства без право на 
глас от министъра на здравеопазването или 
от оправомощено от него лице.
§ 20. Министърът на здравеопазването при­
вежда наредбата по чл. 7, ал. 1 в съответствие 
с изискванията на този закон в срок до три 
месеца от влизането в сила на този закон.
§ 21. (1) Българският съюз на лекарските 
асистенти и фелдшерите приема правилата 
за добра медицинска практика по здравни 
грижи по чл. 8, ал. 1, т. 5 при упражняване на 
професията лекарски асистент и ги предлага 
за утвърждаване от министъра на здраве­
опазването в срок до 6 месеца от влизането 
в сила на този закон.
(2) Когато в срока по ал. 1 Българският 
съюз на лекарските асистенти и фелдшерите 
не предложи за утвърждаване от министъра 
на здравеопазването приети от него прави­
ла за добра медицинска практика по ал. 1, 
същите се изготвят от Изпълнителната аген­
ция „Медицински надзор“ и се предлагат за 
утвърждаване от министъра на здравеопаз­
ването в срок до три месеца от изтичането 
на срока по ал. 1.
§ 22. Подзаконовите нормативни актове 
по прилагането на този закон се привеждат 
в съответствие с изискванията му в срок до 
6 месеца от влизането в сила на този закон. 
§ 23. В Закона за здравето (обн., ДВ, бр. 70 
от 2004 г.; изм., бр. 46, 76, 85, 88, 94 и 103 от 
2005 г., бр. 18, 30, 34, 59, 71, 75, 80, 81, 95 и 
102 от 2006 г., бр. 31, 41, 46, 53, 59, 82 и 95 
от 2007 г., бр. 13, 102 и 110 от 2008 г., бр. 36, 
41, 74, 82, 93, 99 и 101 от 2009 г., бр. 41, 42, 
50, 59, 62, 98 и 100 от 2010 г., бр. 8, 9, 45 и 
60 от 2011 г., бр. 38, 40, 54, 60, 82, 101 и 102 
от 2012 г., бр. 15, 30, 66, 68, 99, 104 и 106 от 
2013 г., бр. 1, 98 и 107 от 2014 г., бр. 9, 72, 80 
и 102 от 2015 г., бр. 17, 27, 98 и 103 от 2016 г., 
бр. 58, 85 и 102 от 2017 г., бр. 18, 77, 91, 98 и 
102 от 2018 г., бр. 24, 58, 99 и 101 от 2019 г., 
бр. 23, 28, 34, 44, 67, 103, 105 и 110 от 2020 г., 
бр. 21 от 2021 г., бр. 8, 17, 18, 32, 41, 58 и 62 
от 2022 г.; Решение № 14 на Конституционния 
съд от 2022 г. – бр. 94 от 2022 г.; изм., бр. 102 
и 104 от 2022 г., бр. 8, 66, 80, 86, 96 и 102 от 
2023 г. и бр. 35 от 2024 г.) се правят следните 
изменения и допълнения:
1. В чл. 6, ал. 2, изречение първо след ду­
мата „грижи“ се добавя „един представител 
на Българския съюз на лекарските асистенти 
и фелдшерите“.
2. В чл. 86а, ал. 2 думите „и на Българската 
асоциация на професионалистите по здравни 
грижи“ се заменят с „на Българската асоциа­
ция на професионалистите по здравни грижи, 
на Българския съюз на лекарските асистенти 
и фелдшерите, на Българската асоциация на 
зъботехниците и на Българската асоциация 
на помощник-фармацевтите“.
3. В чл. 152, ал. 1 думата „фелдшер“ се 
заменя с „лекарски асистент“.